Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Päätösasiakirja - Yhteinen julistus maataloustuotteiden hinnoista Portugalissa



Virallinen lehti nro L 302 , 15/11/1985 s. 0490



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Päätösasiakirja - Yhteinen julistus maataloustuotteiden hinnoista Portugalissa 1. Portugalissa sovellettavat maataloustuotteiden hinnat, jotka otetaan huomioon viitehintoina sovellettaessa sääntöjä, joita tarkoitetaan: - liittymisasiakirjan 236 artiklassa niiden tuotteiden hintojen lähentämiseksi, jotka kuuluvat perinteiseen siirtymämenettelyyn, - liittymisasiakirjan 265 artiklan 1 kohdassa, joka koskee hintasääntöjä ensimmäisen vaiheen aikana vaiheittaiseen siirtymämenettelyyn kuuluvien tuotteiden osalta; ovat konferenssin asiakirjoihin merkittyjä hintoja. Erityistapauksia lukuun ottamatta hinnat on vahvistettu markkinointivuoden 1984 - 1985 hintojen perusteella ja muunnettu ECUiksi kyseisen markkinointivuoden alun valuuttakurssien mukaisesti. Hintojen tason lisäksi konferenssin asiakirjat sisältävät myös kunkin kyseessä olevan tuotteen osalta hintojen lähentämistä sekä hinnantasausmenetelmää koskevat yksityiskohtaiset säännöt, joita voidaan soveltaa: - perinteiseen siirtymämenettelyyn kuuluvien tuotteiden osalta 1 päivästä maaliskuuta 1986, - vaiheittaiseen siirtymämenettelyyn kuuluvien tuotteiden osalta toisen vaiheen alusta. 2. Jos ECUina ilmoitetut, Portugalissa käytettävät hinnat ovat yhteisiä hintoja korkeammat, edelliset säilytetään konferenssin asiakirjoihin merkittyjä hintoja vastaavalla tasolla. Erityisesti jos markkinointivuodeksi 1985 - 1986 vahvistettujen Portugalin hintojen ECUina ilmoitettu taso johtaa markkinointivuonna 1984 - 1985 Portugalin hintojen ja yhteisten hintojen välillä olleen eron ylittymiseen liittymisasiakirjan 236 artiklan toista alakohtaa sovellettaessa, hinnat vahvistetaan myöhempinä markkinointivuosina siten, että ylitys häviää kokonaan viidennen liittymisajankohtaa seuraavan markkinointivuoden alussa, kuten liittymisasiakirjan 238 artiklan 3 kohdan a alakohdassa on esitetty ja seitsemän ensimmäisen liittymisajankohtaa seuraavan markkinointivuoden aikana, kuten 265 artiklan 1 kohdan c alakohdassa on esitetty. 3. Ennen liittymisajankohtaa mahdollisesti ilmenevää yhteisten hintojen laskua ei oteta huomioon sovellettaessa hintasääntöjä 2 kohdassa tarkoitettuihin hintoihin. 4. Jos 1 kohdassa tarkoitetut, ECUina ilmoitetut Portugalissa käytettävät hinnat ovat yhteisiä hintoja alhaisemmat siinä vaiheessa, kun ne on jo vahvistettu markkinointivuodelle 1985 - 1986, niiden korottaminen ei saa johtaa kyseisten tuotteiden yhteisten hintojen ylittymiseen. Kyseisten Portugalin hintojen ECUiksi muuntamisessa noudatettava kurssi vastaa perinteiseen siirtymämenettelyyn kuuluvien tuotteiden osalta markkinajärjestelyjen toiminnassa noudatettua kurssia. Vaiheittaiseen siirtymämenettelyyn kuuluvien tuotteiden osalta noudatetaan 265 artiklan 1 kohdan a alakohdan viimeisessä luetelmakohdassa tarkoitettua kurssia. Ylityksiä ei oteta huomioon sovellettaessa 1 kohdassa tarkoitettuja, säännöstöä tai lähentymistä koskevia sääntöjä. Jos 1 kohdassa tarkoitettuja hintoja ei ole vielä vahvistettu markkinavuodelle 1985 - 1986, välivaiheen aikana sovelletaan ensimmäisen vaiheen osalta voimassa olevia hintasäännöstöjä kaikkiin kyseessä oleviin tuotteisiin. Muunnettaessa perinteiseen siirtymämenettelyyn kuuluvien tuotteiden Portugalin hintoja ECUiksi otetaan niiden ajanmukaistamisessa välivaiheen aikana huomioon konferenssin asiakirjoissa tarkoitetun markkinointivuoden alussa todetun muuntokurssin ja seuraavan markkinointivuoden hintoja vahvistettaessa voimassa olevan muuntokurssin välinen ero. Lisäksi jos escudon arvo vaihtelee ECUn arvoon nähden yhteisten hintojen vahvistamisajankohdan ja niiden Portugalissa tapahtuvan käyttöönoton välisenä aikana, arvon muuttuminen otetaan huomioon sovellettaessa edellä tarkoitettuja ajanmukaistamista koskevia sääntöjä. Muunnettaessa vaiheittaiseen siirtymämenettelyyn kuuluvien tuotteiden Portugalin hintoja ECUiksi sovelletaan 265 artiklan 1 kohdan a alakohdan viimeisessä luetelmakohdassa määrättyä sääntöä.